Fællesudvalget

**for Grundejerforeninger på Enø, Lungshave og Fjordhusene**

Referat fra bestyrelsesmøde 23.11.2019.

Alle grundejerforeninger repræsenterede på mødet.

1. **Vedrørende udarbejdelse af lokalplan.**

Som lovet på det forudgående møde med Næstved Kommune vil der nu blive foretaget en besigtigelse af områderne sammen med repræsentanter fra kommunen. Jette Johnsen præsenterede en række mulige mødedage, og de enkelte grundejerforeninger meldte herefter ind.

Jens Nikolajsen havde udarbejdet en oversigtsplan over foreningernes deklarationer, men efterlyste deklaration fra Kildeengen og fra Gerbredgård.

En kommende fælles lokalplan overtrumfer tidligere deklarationer, men efterfølgende skal foreningernes egne vedtægter sandsynligvis revideres,

hvilket kan ske på foreningernes ordinære generalforsamling.

FU ønsker, at de grønne områder fastholdes i lokalplanen, at problematikken med tillægsarealer beskrives, og at stiområderne beskrives. Problematikken omkring høje træer berørtes, men belært af erfaring må man henvise til hegnslovens bestemmelser.

Notater fra gennemgangen tages af Næstved Kommune.

Man drøftede derefter det kommende arbejde med udarbejdelse af selve Lokalplanen og flere medlemmer meldte ind til Jette Johansen om deltagelse.

1. **Opfølgning på borgermødet vedrørende lukning af Græshoppebroen i september2020.**

Mødet havde ikke virket særligt velforberedt.

De forskellige offentlige myndigheders forslag til foranstaltninger i lukkeperioden virkede beroligende på forsamlingen.

Derimod var forskellige scenarier for ændring af lukkeperioden ikke gennembearbejdet på nuværende tidspunkt.

Muligheden for at leje militærbroen synes at være opgivet, efter at militæret havde besigtiget mulighederne og havde gjort opmærksom på ret store udgifter til brofæster.

På mødet nævntes problemer for bageren, Fiskehuset og campingpladsen,

men også sejlklubben berøres kraftigt, hvis den nuværende lukkeperiode fastholdes.

Der kan også opstå problemer omkring indgåelse af kontrakter på sommerhusudlejning.

Der var nogen tvivl om, at der kunne etableres tilstrækkeligt med parkeringspladser på Karrebæksmindesiden, men dette må kunne undersøges ved forespørgsel blandt enøboerne.

Forsamlingen efterlyste også muligheden for intern transportløsning på Enø.

Focus burde være mere på Enø-beboernes problemer end på de forretningsdrivendes.

Alt i alt var stemningen i forsamlingen, at man helst så lukkeperioden udskudt til efter efterårsferien, men repræsentanten fra Cowi pegede på ekstra udgifter til vinterforanstaltninger og mulighed for ekstra lukketid uden at kunne give konkrete svar på konsekvenserne.

De foreløbige planer for arbejdets gennemførelse skal drøftes ma. 25.11. i Teknisk Udvalg, hvor rådgiveren fra Cowi deltager med beregninger af konsekvensen for arbejdet ved forskellige modeller for udskydelse af arbejdsperioden.

Fra FU´s side ser man meget nødigt en forlænget lukkeperiode.

Jens Nikolajsen pegede på nogle interessante alternativer til militærbroen, og han vil nu indhente tilbud, som kan præsenteres for kommunen.

3. Eventuelt.

Vedrørende digesagen:

Der er i øjeblikket problemer med sygdom i projektgruppen.

Miljørapporten fra Niras forventes færdig ca. 1.12.19.

Videre til behandling i projektgruppen ca. 15.12.

Forventelig politisk behandling ca. 15.01.20

Næste punkt er høringsfasen efterfulgt af mulige indsigelser.

Referat ved Frank Johansen